CELEX: 31983D0376
Language: el
Date: 1983-07-25 00:00:00
Title: 83/376/ΕΟΚ: Απόφαση της Επιτροπής της 25ης Ιουλίου 1983 περί καθορισμού της τιμής της διεθνούς αγοράς για τα μπιζέλια, τα κουκιά και τα φούλια που προβλέπονται στο άρθρο 3 παράγραφος 2 του κανονισμού (ΕΟΚ) αριθ. 1431/82

Avis juridique important

|

31983D0376

83/376/ΕΟΚ: Απόφαση της Επιτροπής της 25ης Ιουλίου 1983 περί καθορισμού της τιμής της διεθνούς αγοράς για τα μπιζέλια, τα κουκιά και τα φούλια που προβλέπονται στο άρθρο 3 παράγραφος 2 του κανονισμού (ΕΟΚ) αριθ. 1431/82  

Επίσημη Εφημερίδα αριθ. L 218 της 09/08/1983 σ. 0017 - 0017

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 25ης Ιουλίου 1983  περί καθορισμού της τιμής της διεθνούς αγοράς για τα μπιζέλια, τα κουκιά και τα φούλια που προβλέπονται στο άρθρο 3 παράγραφος 2 του κανονισμού (ΕΟΚ) αριθ. 1431/82  (83/376/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2036/82 του Συμβουλίου της 19ης Ιουλίου 1982 περί θεσπίσεως των γενικών κανόνων σχετικά με τα ειδικά μέτρα για τα πίσα, τα κουκιά και τα φούλια (1), όπως τροποποιήθηκε από τον κανονισμό (ΕΟΚ) αριθ. 1610/83 (2), και ιδίως το άρθρο 2 παράγραφος 1·  Εκτιμώντας:  ότι, δυνάμει του κανονισμού (ΕΟΚ) αριθ. 2036/82 η τιμή της διεθνούς αγοράς των μπιζελιών, των κουκιών και των φουλιών, που προβλέπονται στο άρθρο 3 παράγραφος 2 του κανονισμού (ΕΟΚ) αριθ. 1431/82 (3), όπως τροποποιήθηκε τελευταία από τον κανονισμό (ΕΟΚ) αριθ. 1577/83 (4), πρέπει να καθοριστεί βάσει των προσφορών που γίνονται στη διεθνή αγορά, εξαιρέσει εκείνων που δεν είναι δυνατόν να θεωρηθούν ως αντιπροσωπευτικές της πραγματικής τάσεως της αγοράς· ότι, στην περίπτωση κατά την οποία καμιά προσφορά δεν είναι δυνατόν να ληφθεί υπόψη για τον καθορισμό της τιμής της διεθνούς αγοράς, η τιμή αυτή καθορίζεται βάσει των τιμών που διαπιστώνονται στις αγορές των κυριότερων εξαγωγικών χωρών· ότι, στην περίπτωση κατά την οποία καμιά προσφορά δεν είναι δυνατόν να ληφθεί υπόψη για τον καθορισμό της τιμής της διεθνούς αγοράς, η τιμή αυτή καθορίζεται σε επίπεδο ίσο προς την τιμή στόχου για τα εν λόγω προϊόντα·  ότι, σύμφωνα με το άρθρο 4 παράγραφος 1 του κανονισμού (ΕΟΚ) αριθ. 2049/82 της Επιτροπής της 20ής Ιουλίου 1982 περί των λεπτομερειών καθορισμού των τιμών της διεθνούς αγοράς στον τομέα των μπιζελιών, κουκιών και φουλιών (5), πρέπει να καθορίζεται ανά 100 χιλιόγραμμα των προϊόντων χύμα που έχουν παραδοθεί στο Ρότερνταμ, υγιούς ποιότητας, η οποία καθορίζεται στο άρθρο 2 παράγραφος 2 του κανονισμού (ΕΟΚ) αριθ. 1576/83 του Συμβουλίου (6)· ότι, για τον καθορισμό της τιμής αυτής, λαμβάνονται υπόψη μόνο οι ευνοϊκότερες προσφορές οι οποίες αφορούν τις πλησιέστερες παραδόσεις εκείνων που αφορούν προϊόντα εν πλώ·  ότι, για τις προσφορές και τιμές που δεν πληρούν τους όρους που αναφέρονται ανωτέρω, πρέπει να γίνουν οι αναγκαίες προσαρμογές, και ιδίως σε αυτές που αναφέρονται στο άρθρο 5 του κανονισμού (ΕΟΚ) αριθ. 2036/82·  ότι η τιμή της διεθνούς αγοράς είναι δυνατόν να διαφοροποιείται ανάλογα με τον αν πρόκειται για μπιζέλια ή για κουκιά και φούλια·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η τιμή της διεθνούς αγοράς που αναφέρεται στο άρθρο 2 του κανονισμού (ΕΟΚ) αριθ. 2036/82 καθορίζεται σε 24 ECU ανά 100 χιλιόγραμμα.  Άρθρο 2  Η παρούσα απόφαση απευθύνεται στα Κράτη μέλη.  Εφαρμόζεται από την 1η Ιουλίου 1983.  Βρυξέλλες, 25 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 219 της 28. 7. 1982, σ. 1.  (2) ΕΕ αριθ. L 159 της 17. 6. 1983, σ. 1.  (3) ΕΕ αριθ. L 162 της 12. 6. 1982, σ. 28.  (4) ΕΕ αριθ. L 163 της 22. 6. 1983, σ. 18.  (5) ΕΕ αριθ. L 219 της 28. 7. 1982, σ. 36.  (6) ΕΕ αριθ. L 163 της 22. 6. 1983, σ. 34.